stanford-oval/wikipedia huggingface dataset:
Theó Angelópoulos
Nuoruus ja opiskelu

Angelópoulos syntyi Ateenassa 1935. Hänen vanhempansa olivat Spyrídon ja Katerína Angelópoulos. Spyrídon Angelópoulos oli kaupanpitäjä, ja perheeseen kuului kaikkiaan neljä lasta. Hän koki nuorena toisen maailmansodan ja Kreikan akselivaltojen hallinnassa sekä Kreikan sisällissodan, jotka olivat toistuvia aiheita hänen elokuvissaan. Lisäksi sisällissodan alkuvaiheissa, joulukuussa 1944, Spyrídon Angelópoulos vangittiin ja katosi, kun viranomaiset saivat kuulla, ettei tämä kannata Kreikan kommunistista puoluetta. Isänsä pidätyksen jälkeen Angelópoulos alkoi kirjoittaa runoja. Hän on myöhemmin sanonut, että runous on kaikista taiteenaloista vaikuttanut eniten hänen elämäänsä.
Angelópoulos luki jonkun aikaa lakia Ateenan yliopistossa mutta jätti koulun ennen valmistumistaan pakollisen asevelvollisuuden takia. Hän ei palannut viimeistelemään opintojaan vaan muutti Pariisiin opiskelemaan kirjallisuutta, elokuvataidetta ja antropologiaa Pariisin yliopistoon. Angelópoulos aloitti 1962 Institut des hautes études cinématographiques -elokuvakoulussa, mutta hänet erotettiin vuoden opiskelun jälkeen. Seuraavaksi hän harjoitteli Jean Rouchin johdolla Musée de l’Hommen työryhmissä. Siellä Angelópoulos oppi cinéma veritén tekniikoita. Rouchilta hän oppi tunnusomaisen dokumentaarisen elokuvatyylinsä.
Tyyli ja teemat

Angelópoulos tunnetaan pitkistä hitaista otoista ja arkisen Kreikan kuvauksesta. Elokuvien aiheena ovat maan historia ja sen kipupisteet.
Filmografia

Anaparástasi (Αναπαράσταση. 1970) – ohjaus ja käsikirjoitus
Vuoden 1936 päivät (Μέρες του ’36, 1972) – ohjaus
Näyttelijöiden matka (Ο θίασος, 1975) – ohjaus
Oi kynigoí (Οι Κυνηγοί, 1977) – ohjaus
O Megaléxantros (Ο Μεγαλέξαντρος, 1980) – ohjaus
Taxidi sta Kuthira (Ταξίδι στα Κύθηρα, 1984) – ohjaus, käsikirjoitus, tuottaja
Mehiläishoitaja (Ο Μελισσοκόμος, 1986) – ohjaus, käsikirjoitus
Usvainen maisema (Τοπίο στην Ομίχλη, 1988) – ohjaus, käsikirjoitus, tuottaja
To metéoro víma tou pelargoú (Το Μετέωρο Βήμα του Πελαργού, 1991) – ohjaus, käsikirjoitus, tuottaja
Odysseuksen katse (Το βλέμμα του Οδυσσέα, 1995) – ohjaus, käsikirjoitus
Ikuisuus ja päivä (Μια Αιωνιότητα και μια Μέρα, 1998) – ohjaus, käsikirjoitus
Trilogía I: To livádi pou dakrýzei (Τριλογία - Ι. Το λιβάδι που δακρύζει, 2003) – ohjaus, käsikirjoitus
Trilogía II: I skíni tou chrónou (Τριλογία - ΙΙ. H σκόνη του χρόνου, 2008)
Aiheesta muualla

Theo Angelopoulos Internet Movie Databasessa. (englanniksi)
Angelopouloksen viralliset sivut (kreikaksi, englanniksi, espanjaksi, ranskaksi, italiaksi, saksaksi, japaniksi)
Theó Angelópouloksen muistokirjoitus Helsingin Sanomissa[vanhentunut linkki].
United Fiber Systems

United Fiber Systems Ltd UFS tai UniFiber on singaporelainen rakennus- ja omaisuusyhtiö. UFS on listattu Singaporen pörssiin toimialoina metsä, sellu, rakennus ja omaisuudenhallinta. Yritys syntyi huhtikuussa vuonna 2002 , kun singaporelainen rakennusyhtiö  Poh Lian Holdings Limited osti mauritiuslaisen omaisuusyhtiön Anrof Singapore Ltd :n (ASL), johon sisältyi Neitsytsaarille rekisteröity tytäryritys Shinning Resources Ltd (SSR). ASL:n suurin osakkeenomistaja oli Neitsytsaarille rekisteröity Tektronix Industries Ltd, jonka omisti ruotsalaisen paperin markkinointiyhtiön CellMarkin johtajat. UFS:lla on selluliiketoimintaa ja puuplantaaseja, kuten PT HRB Forest Plantation: 268 585 ha, ainakin Indonesiassa ja Mauritiuksella.
Yrityksen synty

Tektronixin enemmistöosakkaat omistivat maaliskuussa 2002 yli 25 % CellMark Holdings AB:stä. Ruotsalainen CellMark on maailman suurin paperin ja sellun markkinointiyritys. Huhtikuusta 2001
CellMarkilla oli 10-vuotinen sopimus PT MBBM:n kanssa, jonka mukaan CellMark ostaa ainakin 90 % tehtaan sellusta ja sillä on etuosto-oikeus myös loppuun 10 %:iin. PT MBBM omisti luvan rakentaa sellutehdas. PT MBBM perustettiin 19.9.1996 tarkoituksena sellutehdas Etelä-Kalimantaniin Indonesiaan.
PT MBBM:n omisti entisen presidentin Suharton velipuoli, Probosutedjo. Probosutedjo erosi 8.1.2002 ja sai syytteen valtion metsävarojen kavalluksesta 5.9.2002. Vuonna 2000 Anrof Singapore Limited (ASL) osti PT MHB ja PT MBBM:n. Vuonna 2001 to PT MBBM omisti plantaaseja 259 000 hehtaaria ja PT HRB noin 76 000 hehtaaria. Jaakko Pöyryn arvioinnin mukaan yrityksen omistamat plantaasit eivät riitä tehtaan sellutarpeeseen. Akzo Nobel/Eka Chemicals peruutti 31.12.2002 sellutehtaalle rakennettavan kemiantehtaan.
Omistus

UFS:ta perustettaessa huhtikuussa 2002 Anrof Singapore Limited ASL omistajat olivat Neitsytsaarille rekisteröidyt: Tektronix Industries Ltd 76,4 %, E-Infohigh Ltd 5,33 %, Automatrix Technology Ltd 5,33 %, Drayson Technology Ltd 5,33 % ja Adriatic Assets Ltd 6,10 % ja singaporelainen M.E.I. Project Engineers Private Ltd 1,52 %.
MEI on yksityinen insinööriyritys Singaporessa. Herra Wisanggeni Lauw omisti 100 % 3 yrityksestä: E-Infohigh, Automatrix ja Drayson. Yrityksen Adriatic Assets omistivat Wisanggeni Lauwn vaimot ja Tektronixin johtaja Karl Anders Lindman.
Yrityskauppojen seurauksena United Fiber System:n omistajat olivat 10.4.2003: 51 % Tektronix, noin 35 % julkiset osakkeet ja noin 10 % neljä Neitsytsaarille rekisteröityä yritystä: Adriatic Assets, Drayson Technology, Automatrix Technology ja E-Info High.
Aiheesta muualla

UFS kotisivu (Arkistoitu – Internet Archive)
CellMark historia (Arkistoitu – Internet Archive) CellMarkin kotisivu
Tuomo Lehtinen

Tuomo Kalevi Lehtinen (s. 2. helmikuuta 1979 Kotka) on suomalainen juoksuvalmentaja, tapahtumatuottaja, toimittaja ja entinen kestävyysjuoksija. Lehtinen tunnettiin juoksu-urallaan erityisesti estejuoksijana, mutta hän kilpaili myös muilla matkoilla niin radalla, maantiellä kuin maastossakin.
Lehtinen voitti 10 000 metrin juoksun Suomen mestaruuden Porissa vuonna 2005 ajalla 29.29,06. Samana vuonna hän voitti myös pitkän radan maastojuoksun mestaruuden.  3 000 metrin esteistä Lehtisellä on kaksi SM-hopeaa (1998 19-vuotiaiden Suomen ennätysajalla 8.38,51 ja 2000) ja neljä pronssia (1999, 2001, 2002 ja 2003). Hallikisoissa Lehtinen voitti SM-kultaa 3 000 metrillä vuosina 1999, 2001 ja 2005.
Maratonilla Lehtisen ennätys on vuoden 2005 maaliskuussa Roomassa juostu 2.16.45 jolla hän lunasti paikkansa Helsingin MM-kilpailuihin. Helsingissä Lehtinen kuitenkin joutui keskeyttämään. Hampurissa 2006 Lehtinen juoksi 2.20.27 ja hänet valittiin Göteborgin EM-kilpailuihin. EM-maratonilla hän keskeytti vähän puolimatkan jälkeen.
Tuomo Lehtinen on naimisissa ex-juoksija Johanna Lehtisen (o.s. Risku) kanssa. Hän toimi myös vaimonsa valmentajana. Lehtinen oli Juoksija-lehden päätoimittaja 2012–2014. Hän on toiminut Joensuun Eliittikisojen/GP-kisojen promoottorina useita vuosia. Lehtisen valmennettavia ovat olleet muun muassa Mika Kotiranta, Henri Manninen, Arttu Vattulainen ja Janne Ukonmaanaho.
Tramontana

Tramontana R
Tramontana on espanjalainen yksi- tai kaksipaikkainen urheiluauto, jonka muotoilussa on otettu vaikutteita muun muassa Formula 1 -autoista. Se on valmistettu Gironassa, Costa Bravassa. Tramontana esiteltiin ensimmäisen kerran vuoden 2005 Geneven autonäyttelyssä. Kaksipaikkaisessa mallissa matkustaja istuu kuljettajan takana hieman kuljettajaa korkeammalla. Auton konepellissä oleva merkki on tehty puhtaasta valkokullasta. Autoja aiotaan valmistaa vain 12 kappaleen vuosivauhtia, kun tuotanto vuonna 2008 lähtee kunnolla käyntiin.
Nimi Tramontana viittaa voimakkaasen vuoristotuuleen.
Runko

Auton runko on valmistettu alumiinista ja hiilikuidusta, jotta autosta on saatu mahdollisimman kevyt.
Tekniikka

Vaihteisto on kuusivaihteinen manuaalivaihteisto. Jousitus on toteutettu joka kulmassa kaksin koiranluin.
Moottorit

Moottori on DOHC V12 -moottori.
5.5 - 720 hv
Mitat

Pituus: 4 850 mm
Leveys: 2 080 mm
Korkeus: 1 300 mm
Omamassa: 950 kg
Aiheesta muualla

Valmistajan nettisivut (Arkistoitu – Internet Archive)
Houkutus (täsmennyssivu)

Houkutus voi tarkoittaa seuraavia:
Houkutus, Stephenie Meyerin kirjoittama kirja vuodelta 2005
Houkutus, Stephenie Meyerin kirjoittama kirjasarja
Houkutus, yhdysvaltalainen elokuva vuodelta 1949
Houkutus, yhdysvaltalais-brittiläinen elokuva vuodelta 2005
Twilight – Houkutus, yhdysvaltalainen elokuva vuodelta 2008
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Houkutus”, voi hakea sivunnimihaulla, laajalla sivunnimihaulla tai tekstihaulla.
United Kennel Clubs International

United Kennel Clubs International e.V. (UCI) on kansainvälinen kennelunioni kansallisille kenneljärjestöille, joka perustettiin vuonna 1976 Saksassa. Saksaa UCI:ssa edustaa Rassehunde-Zucht Verband Deutschland (RVD), mikä tarkoittaa sitä että kaikki saksalaiset koirat joilla on UCI:n rekisteripaperit ovat myös RVD:n jäseniä.
Rodut

UCI:n rekisteröimiin rotuihin lukeutuu tavallisimpien lisäksi erittäin harvinaisia ja muualla Euroopassa niin kansainvälisellä kuin kansallisella tasollakin tunnustamattomia rotuja. Osa roduista on lueteltu seuraavassa listassa:
| --- | --- |
 akbash  alabai  alapaha blue blood bulldog  alaskan klee kai  amerikanbandoggi  amerikanbulldoggi  amerikaneskimokoira  amerikanintiaanikoira  amerikankarvatonterrieri  amerikankääpiökettuterrieri  amerikanmastiffi  amerikanmopsi  amerikanpitbullterrieri  amerikanrottaterrieri  andalusianrottaterrieri  australian töpöhäntäinen karjakoira  australiankelpie  australianpaimenkoira  balinvuoristokoira  baskienpaimenkoira  biewerterrieri  blackmouth cur  blue lacy  boerboel  bolonka  bostoninterrieri  bully kutta  carolinankoira  castro laboreironkoira  catahoulanleopardikoira  chinook  chippiparainvinttikoira  čierny šery  englanninpaimenkoira  espanjandoggi  eurasier  fuerteventuranpaimenkoira eli bardino  garafíanpaimenkoira  hollanninpaimenkoira  inuiittikoira  itäeuroopanpaimenkoira  itäsiperianlaika  kanariandoggi  king shepherd  kishu :  kolmivärinen tšekinkoira  kombai  koreanjindonkoira  kreetankoira  kroatianpaimenkoira  kultainen yorkshirenterrieri  kunminginsusikoira  kyi leo  labradoodle  lancashirenkarjakoira  lagotto romagnolo  lurcher  mallorcanrottaterrieri  maneto  markiesje  meksikonkarvatonkoira  moskovanvahtikoira  mudholinvinttikoira  patterdalenterrieri  perunkarvatonkoira  pieniamerikanpaimenkoira  pitkäkarvainen saksanpaimenkoira (FCI:ssä saksanpaimenkoiran muunnos)  plottinajokoira  prahanrottakoira  punainen pesukarhukoira  schapendoes  schipperke  shilohinpaimenkoira  silkkivinttikoira  sininen pesukarhukoira  skandinaviankoira  taiwaninkoira  tamaskankoira  tanskalais-ruotsalainen pihakoira  tšekinpaimenkoira  tšekinvuoristokoira  tundrapaimenkoira  turskonrottaterrieri  ussurindoggi  uudenseelanninpaimenkoira  valkoinen collie  vanhasaksanpaimenkoira  venäjäntoy
UCI-jäsenmaat

UCI on saavuttanut erityisen suuren suosion Itä-Euroopassa, ja siitä myös osittain johtuu että se on tunnustanut monta itäeurooppalaista rotua joita ei ole hyväksytty entisen Neuvostoliiton maita lukuun ottamatta missään muualla - eikä osaa edes kotimaidensa virallisissa FCI:n alaisissa kennelliitoissa (kuten kaksi tšekkiläistä rotua, turskonrottaterrieri ja ussurtar). Tietyt muualla epäviralliset rodut, kuten itäeuroopanpaimenkoira ja moskovanvahtikoira tunnustetaan suurosassa entisistä IVY-maista. Moskovanvahtikoira tunnustetaan nykyisin läntisemmässäkin Itä-Euroopassa, kuten Unkarissa.
Mukana on kenneljärjestöjä seuraavista maista:
Belgia
Kennel Club Belge
Bulgaria
Bulgarische Republiksverband für Cynologie
Itävalta
Dachverband der Hundefreunde Österreichs
Kanada
Canadian Breeders and Doglovers
Kazakstan
Kroatia
Kinološki Sabor Hrvatske  (Arkistoitu – Internet Archive)
Latvia
Latvijas Kinologu Apvieniba
Liettua
Lietuvos Gyvūnų Augintojų Centro
Moldova
Saksa
Rassehunde-Zucht Verband Deutschland e. V
Slovakia
Slovenská Federácia Kynológov  (Arkistoitu – Internet Archive)
Sveitsi
Schweizerischer Kynologischer Bund
Schweizer Rassehunde-Zuchtverband
Tanska
Dog Den Danske Forening  (Arkistoitu – Internet Archive)
Tšekki
Českomoravská Kynologická Federace
Ukraina
IPO Kinology
Unkari
USA
United American Kennel Club
Mi-Ki Club of America
Biewer Breed Club of America
Venäjä
Dobri Mir
Organisation des Russischen Kynologischen Vertrags
Rodina
ENKAR
Aiheesta muualla

Viralliset sivut (de)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:United Kennel Clubs International
Käännös suomeksi
Houkutuslintu (täsmennyssivu)

Houkutuslintu voi tarkoittaa ainakin seuraavia:
houkutuslintu, metsästysväline
Houkutuslintu, suomalainen elokuva vuodelta 1946
Houkutuslintu (The Revolt of Mamie Stover), yhdysvaltalainen elokuva vuodelta 1956
Houkutuslintu (The Bait), yhdysvaltalainen elokuva vuodelta 1973
Houkutuslintu (Police Story: Confessions of a Lady Cop), yhdysvaltalainen elokuva vuodelta 1979
Houkutuslintu (The Human Shield), yhdysvaltalais-israelilainen elokuva vuodelta 1991
Houkutuslintu (The Finishing Touch), yhdysvaltalainen elokuva vuodelta 1991
Schimanski – Houkutuslintu (Tatort – Singvogel), saksalainen televisioelokuva vuodelta 1994
Beck: Houkutuslintu (Beck), ruotsalainen elokuva vuodelta 1997
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Houkutuslintu”, voi hakea sivunnimihaulla, laajalla sivunnimihaulla tai tekstihaulla.
Houlan verilöyly

Houlan verilöyly oli 25. toukokuuta 2012 Syyrian sisällissodassa tapahtunut verilöyly Houlan alueella, Homsin pohjoispuolella olevissa kylissä. YK:n mukaan verilöylyssä kuoli 108 ihmistä. Pääosa kuolleista oli tapettu, ja verilöylyn suoritti hallitusta tukevat shabiha-joukot.
Opposition mukaan Syyrian armeija tappoi kranaattitulellaan siviilejä, ja hallitusta auttavat puolisotilaalliset shabiha-joukot kiertelivät 25. toukokuuta 2012 Houlassa ja varsinkin Taldoussa talosta taloon teloittamassa siviilejä, myös lapsia.. Verilöylyssä kuoli 34 lasta. Tarkkailijoiden mukaan Houlassa käytettiin tykistöä, mutta osaa uhreista oli ammuttu lähietäisyydeltä. Syyrian hallituksen tutkintaryhmän tuloksen mukaan suurin osa kuolleista ei kuollut armeijan tykkitulessa, vaan joukkomurhan teki satojen ihmisten suuruinen terroristiryhmä.  Venäjällä väitetiin Syyrian hallitusta myötäillen, että vaikka tykistöllä olikin ammuttu siviilejä, tuliasein ja puukoin tehdyt murhat saattoivat silti olla jonkun kapinallistyhmän tekoja ja provokaatio jolla yritettiin saada oppositiolle tukea ulkomailta..
Houlan tapahtumien vuoksi useat länsimaat karkottivat Syyrian diplomaatteja. YK:n turvallisuusneuvosto tuomitsi yksimielisesti Syyrian hallituksen Houlan verilöylystä, Venäjäkään ei äänestänyt vastaan.
Uladzimir Kazlou

Uladzimir Kazlou (s. 20. huhtikuuta 1985) on valkovenäläinen keihäänheittäjä. Hänen ennätyksensä on 28. elokuuta 2008 Pekingin olympialaisissa heitetty 82,06 m.
Arvokilpailuissa Kazlou on parhaimmillaan sijoittunut kahdeksanneksi Pekingin olympialaisissa 2008. Berliinin MM-kilpailuissa 2009, Barcelonan EM-kilpailuissa 2010 ja Lontoon olympialaisissa 2012 hän karsiutui.
Kausien parhaat heitot

2006 77,27 Brest 6.7.
2008 82,06 Peking 23.8.
2009 78,29 Belgrad 10.7.
2010 81,86 Minsk 14.7.
2012 82,86 Hrodna 6.7.
2013 82,49 Tartto 28.5.
Tilastollinen prosessinohjaus

Tilastollinen prosessinohjaus eli SPC (statistical process control) on tilastotieteeseen ja mittaamiseen perustuva menetelmä, jonka avulla hallitaan prosesseja. SPC nähdään laadunvarmistuksen työkaluna, jota voi käyttää osana kokonaisvaltaista laatutoimintaa. Laajemmin ymmärrettynä SPC käsittää tietoa tilastollisesta mittaamisesta, ja monta tilastollista mittaamis-, analysointi- ja prosessinmääritysmenetelmää.
Prosessin mittaaminen

SPC perustuu siis prosessin mittaamiseen siitä kerättävien näytteiden avulla. Mittaamisen ongelma on, että tarkimmallakin menetelmällä saadaan aina tietää vain mittauskohteen likiarvo. Näin ollen prosessin mittaamalla havaittu vaihtelu sisältää myös mittausprosessin vaihtelua. Mittausepävarmuuden määrittämiseen on olemassa tarkkoja yrityskohtaisia ohjeita ja yleisiä standardeja, joiden soveltaminen normaalissa tuotantotilanteessa on usein hankalaa, sillä ne vaativat usein korkeampaa matematiikkaa tai ovat vain suuntaa antavia. Ford, GM ja Chrysler ovat kehittäneet alihankkijoilleen GageR&R-testin, joka on erittäin tunnettu ja usein varsin käyttökelpoinen. Siinä esimerkiksi itse mittalaitteen tulee olla sellainen, että tulosten vaihteluväli voidaan jakaa vähintään kymmeneen osaan. Jokainen mittaus tulisi myös tehdä kaksi kertaa, mittaajina eri henkilöt satunnaisessa järjestyksessä, ja on kirjattava muistiin, jotta tulos olisi mahdollisimman luotettava. Vaikka mittalaite olisi automaattinen eikä mittaajalla arvioida olevan mitään vaikutusta sen antamaan tulokseen, olisi silti hyvä käyttää eri mittaajia ja verrata tuloksia keskenään.
Kun mittausjärjestelmästä tunnetaan kohdistus ja mittausepävarmuus (eli R&R), voidaan tällöin luoda toimintakykykuvaaja (engl. Gace Performance Curve, GPC). Sen avulla on mahdollista määritellä esimerkiksi todennäköisyys todellisuudessa toleranssialueella olevien eri mittaisten tuotteiden hylkäämiselle.
Prosessin analysointi

Näytteiden perusteella laaditaan tilastoja ja kuvaajia, joiden avulla prosessista pystytään tunnistamaan sellaiset muutokset, jotka voivat vaikuttaa tuotoksen laatuun. Prosessia analysoidaan myös tunnistamalla juurisyitä, esimerkiksi erilaisia laatutyökaluja apuna käyttäen.
Prosessin kehittäminen

Kun on tunnistettu ne muutokset, jotka vaikuttavat tuotoksen laatuun, laaditaan toimenpidesuunnitelma, jonka avulla pyritään kehittämään prosessia. Toimenpidesuunnitelmassa olevat tehtävät toteutetaan, minkä jälkeen varmistetaan että ne vaikuttivat prosessiin oletetulla tavalla.
SPC valmistusprosessin hallinnassa

Usein SPCtä käytetään valmistusprosessin hallintaan. Hallinta aloitetaan tunnistamalla tuotteen laatuun vaikuttavat prosessin parametrit. Hallinnassa on kyettävä tunnistamaan kohteet tai tilanteet, jotka aiheuttavat eniten virhettä, sekä etenkin ne kohteet, joissa virhe aiheuttaa suurimmat kustannukset. Tämä edellyttää prosessien sisäisten kausaliteettien tuntemista.
Jotta nämä suhteet kyettäisiin arvioimaan oikein ja perusteellisesti, on siitä muodostettava tilastollinen malli. Mallin muodostaa funktio f(x), jonka määrittää parametrin x ja sitä vastaavan funktioarvon välisen riippuvuuden. Koska prosessit riippuvuudet ovat tavallisesti erittäin monimutkaisia ja vaikuttavia muuttujia on hyvin paljon, ei täysin kaiken kattavaa mallia kyetä muodostamaan. Tästä syystä mallin laatimista varten tarvitaan todellisia mittaustuloksia, joiden perusteella voidaan laskea prosessin suoriutumisarvot. Mitä paremmin tällainen malli vastaa todellisuutta, sitä helpompi sen avulla on hallita prosessia.
Keskeinen osa valmistusprosessin hallintaa on valvontakortit. Valvontakorttitekniikan tarkoitus on mitata ja vähentää prosessivaihteluita. Niiden avulla kyetään erottamaan erilaiset vaihtelutyypit: prosessille ominaiset satunnaisvaihtelut, sekä erilaiset häiriöt. Tilanne, jossa saavutettuun tulokseen vaikuttaa ainoastaan satunnaisvaihtelu, on kyseessä tilastollisesti hallittu prosessi. On huomattava, että kaikissa prosesseissa tapahtuu hajontaa, mutta mikäli se tapahtuu toleranssien sisällä, ei se aiheuta esimerkiksi hylkäyksen vaatimia tuotteita.
SPC tuotteen suunnittelussa

Tuotteen suunnittelulla (tuotekehitys) voidaan vaikuttaa siihen että prosessi ei ole herkkä sen syötteiden vaihteluille, jolloin tuotos on vakaa. Tätä varten täytyy tuntea tuotantoprosessi, valmistustekniikka, sekä koneiden tarkkuus ja hajonta.
Hyötyjä

SPC käytöllä pyritään ennakoimaan prosessin muuttumista hallitsemattomaksi ennen kuin näin käy, jolloin prosessin muuttuminen hallitsemattomaksi voidaan estää. Ennakoinnilla voidaan lyhentää myös reaktioaikaa virhetilanteissa.
Uladzimir Karvat

Uladzimir Karvat valkovenäläisessä postimerkissä.
Uladzimir Karvat (valkoven. Уладзімір Карват, ven. Владимир Карват; 1959 – 1996) on ensimmäinen Valko-Venäjän sankariksi nimetty henkilö.
Hän oli Valko-Venäjän ilmavoimien everstiluutnantti. Karvat sai arvonimen kuolemansa jälkeen urheiden tekojensa vuoksi. 23. toukokuuta 1996 hänen harjoituslennolla ollut Suhoi Su-27 -lentokoneensa syttyi palamaan, ja eteni suoraan kohti asutettua aluetta. Karvat ohjasi konetta niin kauan, että se lopulta törmäsi maahan kilometrin päähän ihmisasutuksesta Hatsištšan alueella. Samana päivänä presidentti Lukašenka julisti hänet Valko-Venäjän sankariksi. Virallinen asetus sankarin asemasta annettiin muutama kuukausi myöhemmin (21. marraskuuta 1996).
Aiheesta muualla

Belarusi. Film sedmoi[vanhentunut linkki] (venäjäksi) (ctv.by)
Udagamandalam

| Udagamandalam |
| --- | --- |

 Udagamandalam
 Koordinaatit: 11.4°N, 76.7°E 
Valtio:  Intia
Osavaltio:  Tamil Nadu
Piirikunta:  Nilgiri
Korkeus:  2 213 m
Väkiluku (2001):  93 921
Infobox OKVirheellinen NIMI-arvo: 
Udagamandalam (tamiliksi உதகமண்டலம், Utakamaṇṭalam) tai lyhemmin Udagai (tamiliksi உதகை, Utakai), eli entinen Ootacamund lyhennettynä Ooty, on kaupunki ja kunta Intiassa, Tamil Nadun osavaltiossa. 93 921 asukkaanmilloin? Udagamandalam on myös Nilgirien piirikunnan pääkaupunki.
Udagamandalam sijaitsee lähellä kolmen osavaltion rajaa, jossa Tamil Nadu, Kerala ja Karnataka kohtaavat. Kaupunki on runsaan kahden kilometrin korkeudessa luonnonkauniilla paikalla Nilgiri-vuoristossa.  Udagamandalam on Unescon maailmanperintöluetteloon kuuluvan Nilgirin rautatien päätepysäkki.
Historia

Ensimmäiset tiedot Udagamandalamin alueesta ovat 1100-luvulta, jolloin sitä hallitsi Hoysala-kuningas Vishnuvardhana. Vuonna 1799 alue siirtyi Englannin Itä-Intian kauppakomppanialle, kun Mysoren kuningaskunnan hallitsija teki rauhansopimuksen kauppakomppanian kanssa.
Vaikka intialainen toda-heimo oli ensimmäinen alueen asuttaja, nykyinen Udagamandalam on brittiläistä alkuperää. Coimbatoren varainkerääjä John Sullivanin kivitalo valmistui 1822.  Tämän jälkeen Sullivanin johdolla kaupunkiin rakennettiin mökkejä ja klubeja sekä muita rakennuksia, jotta brittiläiset virkamiehet pääsisivät virkistäytymään raikkaassa, eikä niin kuumassa, vuoristoilmassa .
Nilgirin rautatie ulottui Udagamandalamiin saakka vuonna 1908.
Aiheesta muualla

Kuvia tai muita tiedostoja aiheesta Udagamandalam Wikimedia Commonsissa